גולני – מבט מבפנים: טקס ההשבעה
המעקב שלנו אחרי טירוני נובמבר 2015 בחטיבת גולני נמשך: אחרי שלושה חודשים מפרכים של טירונות, הלוחמים נשבעים אמונים לצה"ל ברחבת הכותל במעמד מפקד החטיבה, אל"מ רסאן עליאן. עבור הרס"ר שלהם זה כבר הטקס ה-20, אבל הוא עדיין מתרגש בכל פעם מחדש. צפו
פז"ם | פורסם 01/02/16 06:00
אחרי שליווינו את ההכנות לקליטה שלהם בבסיס האימון החטיבתי ואת הפגישה הראשונה שלהם עם המפקדים, כעת אנו מלווים את טירוני מחזור נובמבר 2015 בחטיבת גולני בשלב הבא: טקס ההשבעה. בסיום שלושה חודשים מפרכים של טירונות לוחמים בסיסית, הלוחמים נשבעים אמונים ברחבת הכותל וממשיכים לשלב האימון המתקדם, בסופו יקבלו את הכומתה החומה ויגיעו לגדודים הסדירים של החטיבה.
על הארגון הלוגיסטי של טקס ההשבעה אמון רס"ב באסם סיף, רס"ר הבא"ח. "זה טקס מאוד חשוב עבורנו ועבור החטיבה. בעבר, הטקס התקיים בבא"ח גולני, והיום הוא קורה בכותל, אחרי שהחזרנו אותו לשם לפני שלוש שנים. החיילים נשבעים בפעם הראשונה לצה"ל, למדינת ישראל, זה יחזק אותם בהמשך הדרך". רס"ב סיף עורך את טקסי ההשבעה כבר שנים ארוכות, אך הוא מעיד שהוא עדיין מתרגש: "מרגש אותי לראות את החיילים ואת ההורים עם דמעות בעיניים ברגע שהם נשבעים".